ڤايادوليذ ( Valladolid (مساعده·معلومات), نطق الاسپانى: [baʎaðoˈlið] \باياذوليذ\) هى مدينة تاريخية و بلدية فى شمال وسط اسبانيا, عاصمة كاستيا و ليون واحده من 17 من الأقاليم اللى تحت حكم ذاتى فى اسپانيا و مبنيه على ضفاف نهر بيسويرجا. اقتراح واحد لأصل اسم ڤايادوليذ اصل عربى اسم لمدينة ڤايادوليذ بمعنى مدينة الوليد على اسم الوليد بن عبد الملك (668—715) و اللى كان الخليفه الأموى اللى حكم من 705 لسنة 715. و تابع توسع الامبراطوريه الإسلاميةو خلال فترة حكمه كانت الدولة الاسلامية فى اكبر اتساع, لكن اللى ضد ده انه ايه يخلليه يدى اسمه لبلد صغير فى اخر الحدود بتاعة امبراطوريته. اسم ڤايادوليذ فى الاغلب جاى من مصطلح لاتينى: vallis بمعنا "وادى"; و مصطلح كيلتى: tolitum, بمعنا "مكان التقاء الميه", لأن فيه أنقاض رومانيه اتوجدت فى منطقة ڤايادوليذ و كان فيه قبايل كيلت عايشه فى المنطقه قبل احتلال الرومان ليها. اقتراح تانى هو "Valla" ("السور" باللغة الاسبانى) "De" ("بتاع" باللغة الاسبانى) Olid (اسم عيله اسبانيه ) Valla De Olid بمعنا السور بتاع عيلة اوليذ.